CELEX: 62010TN0009
Language: fi
Date: 2010-01-08 00:00:00
Title: Asia T-9/10: Kanne 8.1.2010 — Evropaïki Dynamiki v. komissio

27.3.2010   
            
            
               FI
            
            
               Euroopan unionin virallinen lehti
            
            
               C 80/34
            
         Kanne 8.1.2010 — Evropaïki Dynamiki v. komissio
   (Asia T-9/10)
   2010/C 80/57
   Oikeudenkäyntikieli: englanti
   
      Asianosaiset
   
   
      Kantaja: Evropaïki Dynamiki — Proigmena Systimata Tilepikoinoion Pliroforikis kai Tilematikis AE (Ateena, Kreikka) (edustajat: asianajajat N. Korogiannakis ja M. Dermitzakis)
   
      Vastaaja: Euroopan komissio
   
      Vaatimukset
   
   
               —
            
            
               OPOCE:n päätös, jolla päätettiin hylätä kantajan tarjous, jonka se teki vastauksena hankintailmoituksen AO 10224 ”Sähköisten julkaisujen toimittaminen” (1) osaan 2, ja joka annettiin kantajalle tiedoksi 29.10.2009 päivätyllä kirjeellä, sekä kaikki muut OPOCE:n asiaa koskevat päätökset, mukaan lukien päätös tehdä sopimus tarjouskilpailun voittajien kanssa, on kumottava
            
         
               —
            
            
               OPOCE:n päätös, jolla päätettiin tehdä sopimukset Siveco/Intrasoftin ja Engineering/Intrasofitnin kanssa edellä mainitun hankintailmoituksen osan 3 osalta ja joka annettiin kantajalle tiedoksi 29.10.2009 päivätyllä kirjeellä, on kumottava siinä tapauksessa, että jompikumpi yhtiö liittyy suoraan tai välillisesti molempiin puitesopimuksiin
            
         
               —
            
            
               vastaaja on velvoitettava korvaamaan se vahinko, joka kantajalle on aiheutunut kyseisessä tarjouskilpailumenettelyssä ja jonka määrä on 260 760 euroa
            
         
               —
            
            
               vastaaja on velvoitettava korvaamaan kantajan oikeudenkäyntikulut ja muut tähän kanteeseen liittyvät kulut siinäkin tapauksessa, että kanne hylätään.
            
         
      Oikeudelliset perusteet ja pääasialliset perustelut
   
   Kantaja vaatii kanteellaan unionin yleistä tuomioistuinta kumoamaan vastaajan päätöksen, jolla on hylätty kantajan tarjous, jonka se teki vastauksena sähköisten julkaisujen toimittamista koskevaan hankintailmoitukseen (AO 10224) (Osa 2), ja jolla sopimus päätettiin tehdä tarjouskilpailun voittajan kanssa (Osat 2 ja 3). Kantaja vaatii myös korvausta vahingosta, jota se väittää kärsineensä tarjouskilpailumenettelyn takia.
   Kantaja esittää kanteensa tueksi kaksi oikeudellista perustetta.
   Kantaja väittää ensinnäkin, että vastaaja teki lukuisia ilmeisiä arviointivirheitä ja että se kieltäytyi varainhoitoasetuksen (2) ja sen soveltamissäännösten sekä direktiivin 2004/18/EY (3) ja EY 253 artiklan vastaisesti ilmoittamasta kantajalle riittäviä perusteluja ja selvityksiä.
   Kantaja väittää toiseksi, että vastaaja teki kantajan tarjouksen osalta ilmeisiä arviointivirheitä ja jätti ilmoittamatta syitä, koska arviointikomitean esittämät näkökohdat olivat ylimalkaisia, epäkonkreettisia, virheellisiä ja perusteettomia.
   
      (1)  EUVL 2009/S 109-156511
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).
   
      (3)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL L 134, s. 114).